i d-ttawint tlawin mi ara xeddmen-t lecɣal-nsent, mi ara cennunt di tmeɣriwin neɣ mi ara sganayen-t dderya-nsent, mebla ma nettu imeddaḥen akked d iḍebbalen mucaɛen mliḥ di tmetti taqbaylit si zman aqdim i deg d-yettili s tuget deg-sent usemres n wallalen n uẓawan n lawan-nni akka am: ṭṭbel d lɣiḍa. Deg tallit-a yennulfa-d wallal n tira i as-yefkan udem-nniḍen tuɣal tettwassen s tmedyazt yettwakelsen neɣ tatrart. Ɣer tama n tira banen-d wallalen imaynuten i yefkan tagnit i tmedyazt akken ad tuɣal tettwacna, d allalen i as-yefkan cbaḥa ɣer tama n uẓawan akka am guitare d piano, fkan-as daɣen tagnit i wakken ad tuɣal tettwassen deg yal lweqt, deg yal adeg. Ṛṛadyu wis sin yefka-as afus n talelt i tezlit tabaylit, yerra-as amkan alqayan, gan-as aṭas n tedwilin i tmedyazt-agi tatrart, leqdic-agi yella-d s lmendad n : Ben Muḥamed, Ben Ḥanafi akked wiyeḍnin. Rnu ɣer waya aṭas n yicennayen i d-ibanen lawan-nni: Sliman azem, ṬalebRabeḥ , Zerruqi ellawa,...